
ELEMENTI, OBLICI I KRITERIJI VREDNOVANJA







NASTAVNI PREDMET: POVIJEST
RAZRED: 1.-4. RAZRED SREDNJE ŠKOLE
NASTAVNIK: mag. educ. hist. HRVOJE PAJUR

1. ELEMENTI VREDNOVANJA
a) činjenično znanje: provjeravanje i vrednovanje usvojenosti važnijih povijesnih činjenica, osoba, pojmova, procesa, pojava i godina te vrednovanje pravilnog korištenja povijesne terminologije. (usmeno i pismeno provjeravanje)
b) konceptualno znanje: provjeravanje i vrednovanje usvojenosti povijesnih koncepata, odnosno snalaženje u prostoru i vremenu (objašnjavanje tijeka, slijeda i trajanja povijesnih događaja, snalaženje na karti, smještanje određenih osoba i događaja u povijesna razdoblja) te razumijevanje i objašnjavanje uzroka, povoda i posljedica povijesnih događaja i procesa. (usmeno provjeravanje)
c) proceduralno znanje: provjeravanje i vrednovanje sposobnosti u korištenju odgovarajućih metoda, postupaka i procedura u radu s povijesnim izvorima i u istraživanju prošlosti. Samostalni rad u vidu izrade PPT prezentacije, izlaganje uz PPT prezentaciju, analiza audio-vizualnih nastavnih materijala, aktivnost na satu. (usmeno, pismeno provjeravanje, izlaganje, aktivnost)

2. OBLICI VREDNOVANJA
Pisane provjere: a) tri do četiri pisane provjere znanja - najava i upisano u e-dnevnik
                             b) mogućnost kratke pisane provjere znanja - najava i upisano u e-dnevnik
Usmene provjere: a) dvije do tri usmene provjere znanja (više ako bude potrebno - ispravak   
                              ili odgovaranje za višu ocjenu) - uz najavu
                              b) barem jedna analiza pov. izvora na satu - bez najave
                              c) provjera sposobnosti izrade i izlaganja PPT prezentacije na satu - 
                                   jednom tijekom nastavne godine - uz dogovor i najavu
                             d) aktivnost prilikom obrade novih nastavnih sadržaja ili ponavljanja, 
                                  analiza audio-vizualnih materijala - bez najave, moguće na svakom satu 
                                 tijekom nastavne godine
3. KRITERIJI VREDNOVANJA
a) pisane provjere znanja: upisuje se jedna ocjena u činjenično ili konceptualno znanje prema postotku riješenosti ispita:
0% - 49%     -   nedovoljan (1)
50% - 60%   -   dovoljan (2)
61% - 75%   -   dobar (3)
76% - 87%   -   vrlo dobar  (4)
88% - 100% -   odličan (5)
b) usmene provjere znanja: upisuju se dvije ocjene - po jedna u činjenično i konceptualno znanje
Činjenično znanje: provjerava se usvojenost 10 - 15 povijesnih činjenica, osoba, pojmova, godina, a konačna ocjena se određuje po postotku točnih odgovora po istim kriterijima kao kod pisane provjere znanja.
Nedovoljan (1): učenik[footnoteRef:1] nije usvojio dovoljno činjenica vezanih za ovu nastavnu temu. Trebao bi ponoviti: (...) - manje od 50% od 10-15 činjenica, osoba, pojmova [1:  U ovom slučaju i u nastavku teksta pojam učenik se odnosi na osobe oba spola ] 

Dovoljan (2): učenik je uglavnom usvojio dio činjenica vezanih za ovu nastavnu temu. Trebao bi ponoviti: (...) - oko polovica od 10-15 činjenica, osoba, pojmova
Dobar (3): Učenik reproducira najbitnije činjenice, ali je nesistematičan u izlaganju o prošlim događajima, procesima i pojavama. Učenik ima poteškoća i nesamostalan je u usmenom izlaganju te koristi jednostavnu povijesnu terminologiju. Učenik je usvojio više od polovice ključnih pojmova (...) koje može i samostalno pojasniti, ali bi trebalo ponoviti : (...) - više od polovice od 10-15 činjenica, osoba, pojmova
Vrlo dobar (4): Učenik je usvojio većinu ključnih pojmova (...) vezanih za ovu nastavnu temu te ih je u stanju i samostalno pojasniti, ali bi trebao ponoviti: (...) Izlaganje učenika je sistematično i točno, uz malu pomoć učitelja. - većina od 10-15 činjenica, osoba, pojmova (2-3 greške)
Odličan (5): Učenik je usvojio sve ključne pojmove (...) vezane za ovu nastavnu temu te ih je u stanju i samostalno pojasniti. Izlaganje učenika je sistematično i točno. - svi točni odgovori od 10-15 činjenica, osoba, pojmova (eventualno 1-2 greške)
Konceptualno znanje: učenik dobiva 3-5 pitanja u kojima treba pokazati sposobnost snalaženja u prostoru i vremenu, objasniti uzroke, povod i posljedice povijesnih događaja ili objasniti kontinuitete i promjene u povijesnim procesima i zašto je do njih dolazi. Konačna ocjena se određuje po broju točnih odgovora od 1 do 5.
Nedovoljan (1): učenik nije objasnio tijek, slijed i trajanje povijesnih događaja, a niti uzroke, povod i posljedice koji su doveli do pojedinih povijesnih događaja pojava ili procesa. Trebao bi ponoviti: (...) - niti jedan točan odgovor na takva pitanja
Dovoljan (2): učenik nesamostalno objašnjava tijek, slijed i trajanje povijesnih događaja te ima dosta poteškoća s objašnjavanjem uzroka, povoda i posljedice koji su doveli do pojedinih povijesnih događaja, pojava ili procesa. Učenik je donekle objasnio (...), ali bi trebao ponoviti: (...) - jedan ili jedan + jedan djelomično točan odgovor od 3-5 ovakvih pitanja.
Dobar (3): učenik nije u potpunosti samostalan u objašnjavanju tijeka, slijeda i trajanja povijesnih događaja te ima poteškoća s objašnjavanjem uzroka, povoda i posljedice koji su doveli do pojedinih povijesnih događaja, pojava ili procesa. Učenik je objasnio (...), ali bi trebao ponoviti: (...) - jedan + jedan djelomično, dva ili dva + jedan djelomično točan odgovor od 3-5 ovakvih pitanja.
Vrlo dobar (4): učenik uglavnom samostalno objašnjava tijek, slijed i trajanje povijesnih događaja te objašnjava uzroke, povode i posljedice koji su doveli do pojedinih povijesnih događaja, pojava ili procesa. Učenik je objasnio (...), ali bi trebao ponoviti: (...). Učenik uglavnom kvalitetno objašnjava utjecaj pojedinca i skupine na promjene u društvu, uz malu pomoć učitelja. - dva + jedan djelomično ili tri ili tri + jedan djelomično ili četiri točna odgovora od 3-5 ovakvih pitanja.
Odličan (5): učenik samostalno objašnjava tijek, slijed i trajanje povijesnih događaja te objašnjava uzroke, povode i posljedice koji su doveli do pojedinih povijesnih događaja, pojava ili procesa. Učenik je objasnio (...). Učenik samostalno i kvalitetno objašnjava utjecaj pojedinca i skupine na promjene u društvu. - svi točni odgovori na od 3-5 ovakvih pitanja.
c) analiza povijesnog izvora i nastavnih materijala (povijesni tekst, slikovni izvor, zvukovni izvor, audio-vizualni materijali...). Upisuje se jedna ocjena u proceduralno znanje koja se određuje po broju točnih odgovora na postavljena pitanja.
Nedovoljan (1): Učenik nije odgovorio točno niti na jedno postavljeno pitanje uz povijesni izvor ili analizirani materijal. 
Dovoljan (2): Učenik je odgovorio točno na jedno pitanje  ili djelomično točno na više postavljenih pitanja uz povijesni izvor ili analizirani materijal.
Dobar (3): Učenik je odgovorio u potpunosti točno ili djelomično točno na više od pola postavljenih pitanja uz povijesni izvor ili analizirani materijal.
Vrlo dobar (4): Učenik je odgovorio u potpunosti točno na većinu postavljenih pitanja uz povijesni izvor ili analizirani materijal.
Odličan (5): Učenik je odgovorio u potpunosti točno na sva postavljena pitanja uz povijesni izvor ili analizirani materijal.
d) Izrada i izlaganje PPT prezentacije - upisuje se jedna ocjena u proceduralno znanje koja ovisi o sljedećim kriterijima: količina podataka, izgled i broj slajdova, ravnomjerni omjer teksta i slikovnog materijala na slajdovima, potpisivanje slika i fotografija i njihova točnost u praćenju konteksta, pravilno navođenje literature i posjećenih web-stranica, pogođenost teme, kvaliteta obrade teme, točnost iznesenih činjenica, kvaliteta izlaganja.
Nedovoljan (1): Većina kriterija nije ispunjena, tema je promašena ili učenik nije predao i izložio svoju prezentaciju u razredu. 
Dovoljan (2): Manji dio kriterija je ispunjen ili učenik je predao prezentaciju koja ispunjava polovično kriterije, ali je nije održao u razredu.
Dobar (3): Kriteriji su polovično ispunjeni ili učenik je predao prezentaciju koja ispunjava većinu kriterija, ali je nije održao u razredu.
Vrlo dobar (4): Kriteriji su ispunjeni gotovo u potpunosti, prezentacija je održana u razredu.
Odličan (5): Kriteriji su ispunjeni u potpunosti i prezentacija je održana u razredu.
e) Aktivnost na satu - upisuje se jedna ocjena u proceduralno znanje ovisno o broju pluseva i minusa koji se skupljaju na temelju aktivnosti na satu. Odjednom se može dobiti i dva plusa ili minusa, a konačna ocjena se upisuje nakon što se akumulira pet znakova te ovisi o broju pluseva.
Nedovoljan (1): pet minusa Dovoljan (2): jedan ili dva plusa Dobar (3): dva plusa i jedan plus/minus ili tri plusa Vrlo dobar (4): četiri plusa  Odličan (5): svih pet pluseva 



 








